Юрий Алексеевич Гагарин

Юрий Алексеевич Гагарин (, Клушино, Гжат район, Смоленск область, хайи , Киржач, Владимир область — ССРГ-дин летчик–космонавт, Советрин ГалкӀдин Игит, са хейли гьукуматрин чӀехи лишанрин кавалер, гзаф Урусатдин ва маса гьукуматрин шегьеррин лайихлу ватанэгьли я.

ССРГ-дин ВВС-лайрин полковник (1963), 1 дережадин дяведин летчик, спортдин лайихлу устӀар (1961), ВЛКСМ-дин ЦК-дин член, ССРГ-дин Верховны Советдин депутат 7 ва 8 эверунрин.

1961 йисан 12 апрелдиз Юрий Гагарин дуьньядин тарихда лув гана космосдиз фейи сифте инсан хьана. Казахстанда авай Байконур космодромдилай Гагарин къене аваз ракета тухузвай «Рагъ экъечӀдай пад» гимини «Рагъ экъечӀдай пад 1» галаз космосдиз ахъана.

108 декьикьадлай гугъуьнуьз Гагаринан гими Саратов вилаятда авай Энгельс шегьердин патав хъсандиз чилел ацукьна. 1961 йисан 12 лагьай апрел, Юрий Гагарин космосдиз лув гана фейи югъ, сувар яз гьисабзава - Космонавтикадин Югъ я. Вири дуьньяда сифтегьан космосдиз лув гана фин гзаф дикъет гъана ва Ю.Гагарин лап тӀвар-ван авай кас хьана. Сифтегьан космонавт Совет гьукуматдин къенени гзаф чкайриз фена, инсанрихъ галаз гьалтна. Гуьгъуьнай хьайи йисара Ю.Гагарина гзаф жемятдин ва политикадин кӀвалах тухвана, ада профессор Н.Е.Жуковскийдин тӀварунихъ галай дяведин ва гьавадин инженердин академия кӀелна куьтягьнаastronaut.ru — Юрий Алексеевич Гагарин, гьадалай гуьгъуьнай космонавтар гьазурзавай Центрада кӀвалахна ва мад са сеферда космосдиз лув гана физ гьазур жезвайди тир.

1968 йисан 27 мартдиз Ю.Гагарин тухузвай самолет МиГ-15УТИ Владимир вилаятда авай Новоселово хуьруьн патав чилел аватна. Гагарин кьенаГазета.RU — 50 лет назад в катастрофе погиб космонавт Юрий Гагарин. Вучиз самолет чилел аватнатӀа, себебар ва гьалар и кӀвалахдин къенин йикъалди чир хьанвайди туш. Юрий Гагарин терг хьанвай виляй вири Советрин уьлкведа яс малумарна.

Дуьньядин сифтегьан космонавтдин гьуьрметдай адан тӀвар са шумуд чкадиз (адан хайи шегьер Гжатскни гьа гьисабдик кваз), гзаф куьчейриз ва проспектриз ганва. Дуьньядин жуьреба-жуьре шегьерра Ю.Гагариназ памятникар эцигнава.

 Баянар 

 ЭлячӀунар 
 Сообщение ТАСС о первом в мире полёте человека в космическое пространство
 Энциклопедии космонавтики. Биография Юрия Гагарина 
 Человек в космосе! Капитан первого звездолёта — наш, советский! Комсомольская правда, 13 апреля 1961 
 Интернет-версия CD к 70-летию  — фото-, аудио- и видеоматериалы на сайте РГАНТД.
 Гибель Юрия Гагарина: шесть неофициальных версий

Категория:Космонавтар
Категория:Урусар
Категория:Н. Е. Жуковскийдин тӀварунихъ галай дяведин ва гьавадин инженердин академия акьалтӀарнавайбур
Категория:Советрин Союздин Кьегьалар